Nariadenie Rady (EHS) č. 3573/90
zo 4. decembra 1990,
ktorým sa v dôsledku zjednotenia Nemecka mení a dopĺňa nariadenie (EHS) č. 4055/86, ktorým sa uplatňuje zásada slobody poskytovať služby na námornú dopravu medzi členskými štátmi a medzi členskými štátmi a tretími krajinami
RADA EURÓPSKYCH SPOLOČENSTIEV,
so zreteľom na Zmluvu o založení Európskeho hospodárskeho spoločenstva, najmä na jej článok 84 ods. 2,
so zreteľom na návrh Komisie [1],
so zreteľom na stanovisko Európskeho parlamentu [2],
so zreteľom na stanovisko Hospodárskeho a sociálneho výboru [3],
keďže spoločenstvo prijalo súbor pravidiel, ktoré upravujú námornú dopravu;
keďže odo dňa zjednotenia Nemecka sa bude právo spoločenstva plne uplatňovať na území bývalej Nemeckej demokratickej republiky;
keďže nariadenie (EHS) č. 4055/86 [4] sa musí zmeniť a doplniť tak, aby zohľadnilo špecifickú situáciu vzniknutú zjednotením Nemecka, pokiaľ ide o bilaterálne dohody uzavreté medzi bývalou Nemeckou demokratickou republikou a tretími krajinami;
keďže dohody uzavreté bývalou Nemeckou demokratickou republikou sa vzťahujú len na prepravy vzniknuté v tomto štáte; keďže práva, ktoré môžu využívať tretie krajiny ako výsledok dohôd o deľbe prepráv, sa preto vzťahujú len na prepravy vzniknuté len na území bývalej Nemeckej demokratickej republiky;
keďže lehota povolená členským štátom k tomu, aby upravili dohody týkajúce sa obchodov, ktoré neupravuje Kódex správania líniových dopravcov OSN, sa musí predĺžiť v prípade bilaterálnych dohôd uzavretých s tretími krajinami bývalou Nemeckou demokratickou republikou, aby prebehli nevyhnutné rokovania pre úpravu týchto dohôd,
PRIJALA TOTO NARIADENIE:
Článok 1
"Dohody uzavreté bývalou Nemeckou demokratickou republikou sa čo najskôr upravia, najneskôr do 1. januára 1995."
Článok 2
Toto nariadenie nadobúda účinnosť v deň jeho uverejnenia v Úradnom vestníku Európskych spoločenstiev.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Bruseli 4. decembra 1990